12. ΒΑΣΙΛΙΚΟΝ ΔΙΑΤΑΓΜΑ της 24 Νοεμ./7 Δεκ. 1954 Περί εξαιρέσεως της γνωμοδοτήσεως του Συμβουλίου Δημοσίων Έργων των μελετών έργων αρμοδιότητος Τεχνικής Υπηρεσίας του Υπουργείου Εθνικής Παιδείας και Θρησκευμάτων. Έχοντες υπ’ όψει: 1)Το άρθρ. 1 παρ. 2 εδάφ. ς΄ του Ν.Δ. 2386/1953 «περί ενοποιήσεως και αποκεντρώσεως των Τεχνικών Υπηρεσιών του Κράτους» και την υπ’ αριθ. 541/1954 γνωμοδότησιν του Συμβουλίου Επικρατείας, προτάσει των επί των Δημοσίων Έργων και επί της Εθνικής Παιδείας και Θρησκευμάτων Υπουργών, απεφασίσαμεν και διατάσσομεν: Άρθρον μόνον.-Αι οριστικαί μελέται έργων αξίας μέχρι 500.000 δραχμών αρμοδιότητος της Ειδικής Τεχνικής Υπηρεσίας του Υπουργείου Εθνικής Παιδείας και Θρησκευμάτων, συντασσόμεναι παρ’ αυτής κατά τους γενικούς κανόνας και προδιαγραφάς τας εκδιδομένας υπό του Υπουργείου Δημοσίων Έργων, εγκρίνονται υπό του Υπουργού Εθνικής Παιδείας και Θρησκευμάτων εξαιρούμεναι της κατά το εδάφ. ς΄ της παρ. 2 του άρθρ. 1 του Ν.Δ. 2386/ 1953 «περί ενοποιήσεως και αποκεντρώσεως των Τεχνικών Υπηρεσιών του Κράτους» προβλεπομένης γνωμοδοτήσεως του Συμβουλίου Δημοσίων Έργων. Εις τους αυτούς επί των Δημοσίων Έργων και Εθνικής Παιδείας και Θρησκευμάτων Υπουργούς, ανατίθεμεν την δημοσίευσιν και εκτέλεσιν του παρόντος. 